Basic HTML Version

|  | Table of Contents |  | View Full Version

Page 14 - Demo
P. 14

                                        KTHIM NGA PUSHIMETPo kthehem nga pushimet. Isha në një kamp veror në Alpe, ku kalova ditë të paharruara. Atje mësova plot gjëra dhe bëra shumë miq. Do të doja që ato ditë të mos kishin mbarim, por ja që koha kaloi shumë shpejt. Kur mbërrita në stacionin e autobusit, pashë prindërit që po më prisnin. Iu hodha në krahë mamit dhe babit, duke i përqafuar me mall. Ata më thanë se isha rritur shumë. Mami ishte përlotur, kurse babi më buzëqeshte pareshtur. Fillova t’u tregoja për të gjitha ngjarjet që kishin ndodhur në kampin veror. Atë ditë isha vërtet fjalëshumë. Prindërit më dëgjonin dhe qeshnin. Nuk u besohej që ia kisha kaluar aq mirë.Mami, e merakosur për shëndetin tim, m’u afrua duke më thënë: − Klesti, sikur qenke dobësuar pak!Unë buzëqesha dhe i shpjegova: − Kam bërë gjimnastikë, jam larë në pishinë dhe kam mësuar shumë lojëra. Kur flisja, mami nuk m’i ndante sytë. Në një çast, teksa më përkëdhelte, ajo pa krahun tim të djathtë pak të gërvishtur dhe menjëherë më pyeti e alarmuar: − Po kjo, ç’është?12Lexojmë

| 8 9 10 11 12 13 14 15 16 17 18 |